L'Ordre AAM/200/2011, de 2 d'agost, per la qual s'aproven les bases reguladores dels ajuts per al foment de la concentració, la intercooperació i la modernització de les cooperatives i altres entitats associatives agràries, es va publicar en el DOGC núm. 5941, de 12.8.2011.
Posteriorment, han entrat en vigor disposicions legislatives que han fet necessari modificar les bases reguladores per adaptar-les a la normativa vigent.
Es tracta de la modificació de l'article 31.1 de la Llei 38/2003, de 17 de novembre, general de subvencions, que efectua la Llei 14/2011, d'1 de juny, de la ciència, la tecnologia i la innovació (BOE núm. 131, de 2.6.2011), i també del que estableix la Llei 7/2011, de 27 de juliol, de mesures fiscals i financeres, que modifica l'article 92.2 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Aquests ajuts, d'acord amb les directives comunitàries sobre ajuts d'estat al sector agrari i forestal 2007-2013 (2006/C 319/01), han estat notificats a la Comissió Europea que els ha declarat compatibles amb el mercat comú i els ha assignat el número de règim d'ajuts N 346/2008, sobre mesures d'integració, creació o ampliació de cooperatives i altres entitats agràries.
El Departament d'Agricultura, Ramaderia, Pesca, Alimentació i Medi Natural considera convenient establir ajuts incentivadors de la intercooperació amb la finalitat d'atendre durant els anys 2012 i 2013 les actuacions d'integració de les cooperatives dins del període de vigència de les directrius comunitàries sobre ajuts d'estat al sector agrari i forestal 2007-2013 (2006/C319/01).
En conseqüència, a proposta de la Direcció General d'Alimentació, Qualitat i Indústries Agroalimentàries, i en ús de les atribucions que m'han estat conferides,
Modificar l'Ordre AAM/200/2011, de 2 d'agost, per la qual s'aproven les bases reguladores dels ajuts per al foment de la concentració, la intercooperació i la modernització de les cooperatives i altres entitats associatives agràries, de la manera que es detalla tot seguit.
1.1 Es modifica el primer paràgraf de l'apartat f) de la base reguladora 2.1 de l'annex de l'Ordre AAM/200/2011, de 2 d'agost, que queda redactat de la manera següent:
"f) Per als ajuts que estableixen l'apartat 3.1, les entitats beneficiàries també hauran d'incloure en les seves normes internes els compromisos dels/de les socis/sòcies que s'especifiquen a continuació:".
1.2 Es modifica el punt 3.3, que queda redactat de la manera següent:
"3.3 Inversions per a la millora i adequació de l'estructura, els processos i els circuits comercials i de distribució agroalimentaris.
"S'estableix una línia d'ajut per fomentar la modernització, la innovació, la millora i l'adequació de l'estructura, els processos i els circuits comercials i de distribució agroalimentaris.
"Seran subvencionables les actuacions següents:
"a) Construcció i adquisició de béns immobles, a excepció de la compra de terrenys.
"b) Adquisició de maquinària, d'equips i d'instal·lacions nous.
"c) Adequació d'equipaments per a la innovació en productes i processos inclosos els programes informàtics.
"d) Inversions en transferència tecnològica mitjançant l'adquisició de drets de patents, llicències, o coneixements tècnics especialitzats.
"Queden excloses d'aquesta línia d'ajut, les inversions superiors a 250.000,00 euros per anualitat que puguin ser objecte de subvenció pels ajuts destinats a fomentar la millora dels processos de transformació i comercialització dels productes agraris corresponents a la mesura 123 del Programa de desenvolupament rural de Catalunya 2007-2013, d'augment del valor afegit dels productes agraris."
1.3 Es modifica l'apartat i) de la base reguladora 8.2, que queda redactat de la manera següent:
"Quan l'import de la despesa subvencionable superi les quanties que estableix el Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic per al contracte menor (d'un import inferior a 50.000,00 euros en el cas de contractes d'obres, o a 18.000,00 euros en el cas d'altres contractes), el beneficiari haurà d'aportar, com a mínim, tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, excepte quan per les seves especials característiques no existeixi en el mercat suficient nombre d'entitats que els realitzin, prestin o subministrin, o excepte que la despesa s'hagués realitzat amb anterioritat a la subvenció.
L'elecció entre les ofertes presentades, que s'hauran d'aportar en la justificació, o, si és procedent, en la sol·licitud de la subvenció, es realitzarà de conformitat amb criteris d'eficiència i economia, i s'haurà de justificar expressament en una memòria l'elecció quan no recaigui en la proposta econòmica més avantatjosa."
1.4 S'afegeix un apartat l) a la base reguladora 8.2, que queda redactat de la següent manera:
"l) En el cas de l'ajut que estableix l'apartat 3.1, Processos d'integració cooperativa, certificat de l'acord de l'òrgan de govern de l'entitat sol·licitant on s'ha de fer constar els compromisos dels/de les socis/sòcies que especifica l'apartat f) de la base reguladora 2.1, contrets als efectes de poder gaudir d'aquests ajuts autoritzats per la Comissió Europea."
1.5 Se suprimeix l'aparat f) de la base reguladora 8.3.
2.1 Convocar els ajuts destinats al foment de la concentració, la intercooperació i la modernització de les cooperatives i altres entitats associatives agràries de Catalunya per a l'any 2012, que es tramiten d'acord amb les bases reguladores aprovades per l'Ordre AAM/200/2011, de 2 d'agost, i amb les modificacions de l'article 1 d'aquesta Ordre.
Les actuacions objecte de subvenció es poden dur a terme durant l'any 2012 i 2013.
2.2 El termini de presentació de sol·licituds s'estableix des de l'endemà de la publicació d'aquesta Ordre al DOGC fins al dia 18 d'abril de 2012, inclòs.
2.3 Els ajuts que estableix aquesta Ordre tenen caràcter plurianual i aniran a càrrec de les anualitats 2012 i 2013 de la partida pressupostària D/770000300/6130/0000 dels pressupostos del Departament d'Agricultura, Ramaderia, Pesca, Alimentació i Medi Natural, dotada amb uns imports màxims de 5.250.000,00 euros per a l'anualitat de 2012 i de 5.250.000,00 euros per a l'anualitat de 2013.
2.4 L'òrgan instructor dels expedients d'ajut és la Subdirecció General d'Indústries i Qualitat Agroalimentàries.
2.5 L'òrgan competent per a emetre la resolució sobre les sol·licituds és la persona titular de la Direcció General d'Alimentació, Qualitat i Indústries Agroalimentàries.
A aquests efectes, es nomena una Comissió de valoració que serà l'òrgan col·legiat encarregat de valorar les sol·licituds d'ajuts, formada pel/per la subdirector/a general d'Indústries i Qualitat Agroalimentàries, pel/per el/la subdirector/a general de Transferència i Innovació Agroalimentària i pel/per el/la cap del Servei d'Indústries i Comercialització Agroalimentàries.
2.6 El termini màxim per emetre la resolució i notificar-la per escrit a la persona sol·licitant serà de tres mesos a comptar des de la data en què finalitza el termini de presentació de sol·licituds.
2.7 Contra la resolució del/de la director/a d'Alimentació, Qualitat i Indústries Agroalimentàries que no exhaureix la via administrativa, es podrà interposar recurs d'alçada davant el/la conseller/a d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sense perjudici que es pugui interposar qualsevol altre recurs que es consideri adient.
En cas de silenci administratiu, el recurs d'alçada davant el/la conseller/a d'Agricultura, Ramaderia, Pesca, Alimentació i Medi Natural es podrà interposar en el termini de tres mesos a comptar a partir de la data en què s'exhaureixi el termini per emetre resolució i notificar-la tal com estableix l'apartat anterior.
2.8 Les dates límit per a justificar les actuacions subvencionables seran el dia 20 de novembre de 2012 i el dia 20 de novembre de 2013, respectivament, per a les anualitats 2012 i 2013 d'aquesta convocatòria de caràcter plurianual.
2.9 Els ajuts concedits es faran públics al web http://www.gencat.cat/daam/ajuts.htm, fent ús dels mitjans electrònics establerts, i s'exposaran al tauler d'anuncis de les dependències del DAAM.
Els ajuts que superin 3.000,00 euros es publicaran a més en el Diari Oficial de la Generalitat de Catalunya.
Aquesta Ordre entra en vigor l'endemà de la publicació al DOGC.
Barcelona, 28 de febrer de 2012